钦定古今图书集成/明伦汇编/闺媛典/第040卷 > 晋圉怀嬴
## 钦定古今图书集成/明伦汇编/闺媛典/第040卷 > 晋圉怀嬴

按刘向《列女传》：怀嬴者，秦穆公之女，晋惠公太子之
妃也。圉质于秦，穆公以嬴妻之。六年，圉将逃归，谓嬴
氏曰：“吾去国数年，子父之接忘，而秦晋之友不加亲
也。夫鸟飞反乡，狐死首丘，我其首晋而死，子其与我
行乎？”嬴氏对曰：“子，晋太子也，辱于秦。子之欲去，不亦
宜乎？虽然，寡君使婢子侍，执巾栉，以固子也。今吾不
足以结子，是吾不肖也。从子而归，是弃君也。言子之
谋，是负妻之义也。三者无一可行，虽吾不从子也。子
行矣，吾不敢泄言，亦不敢从也。”子圉，遂逃归。《君子》谓
怀嬴善处夫妇之间。